Narvas kauja (1700)
1700. gada Narvas kauja jeb kauja pie Narvas (zviedru: Slaget vid Narva, krievu: Битва при Нарве) bija lielākā kauja Lielajā Ziemeļu kara sākumā 1700. gada 30. novembrī pie krievu aplenktā Narvas cietokšņa starp Zviedrijas (10 000 vīru) un Krievijas caristes (līdz 40 000 vīru) karaspēkiem. Zviedrijas karaspēks ar karali Kārli XII priekšgalā uzvarēja vairākkārt lielāko krievu karaspēku Pētera I noalgotā feldmaršala Šarla de Kruā (Charles Eugène de Croÿ) vadībā un pārtrauca Narvas aplenkumu.